Alþjóða - og Evrópuréttarstofnun Háskólans í Reykjavík ( AES ) sinnir rannsóknum á sviði þjóðaréttar , Evrópuréttar , alþjóðlegs einkamálaréttar , mannréttinda og samanburðarlögfræði . Stofnunin styður jafnframt við rannsóknir nemenda sem og nám þeirra á umræddum sviðum . AES leitast við að stuðla að samvinnu á milli fræðimanna , einkageirans og hins opinbera um alþjóðleg málefni . Þá stendur AES fyrir margvíslegum viðburðum á umræddum sviðum og tekur þátt í alþjóðlegum rannsóknarhópum . Forstöðumaður stofnunarinnar er Dr. Bjarni Már Magnússon dósent við lagadeild Háskólans í Reykjavík ( bjarnim@ru.is ) . Stjórn stofnunarinnar skipa Margrét Einarsdóttir , dósent við lagadeild Háskólans í Reykjavík , Þórdís Ingadóttir , dósent við lagadeild Háskólans í Reykjavík og Guðmundur Alfreðsson , prófessor við Háskólann á Akureyri og China University of Political Science and Law .